ГЬИДАЛЪА ХАДИЖАТИЕ.

Валлагьги, Хадижат, херлъулеб бугеб,

Хвараз цадахъ унищ нилъер мах1абат?

Цоцаздаса рокьи т1аг1унеб бугеб,

Кванил т1аг1ам цадахъ кванач1еб мехалъ?

Т1ех жубач1онани рак1 жубаларин,

Жавгьар г1адаб бицен танин умумуз,

Аллагьасул нухги , вацлъи -яцлъиги

Цадахъ бачанани мекъи ккеларин.

Гьобол-гьулуласе рагьараб каву

Киданиги къач1ел т1адмаг1арулал,

Г1ат1иракьалдаги г1адат ц1унарал

Г1умру кьеги нужей рохалил ц1ураб.

Х.Т.